MC2 05FN B.L.E.S.S. strategy/sr-el

[[Media:UCZ_05PV_B_L_E_S_S_Strategija.pdf|Skinite ovu stranu kao pdf dokument]]

Na ovom sastanku naučićete kako da pokažete brigu za ljude u svojoj mreži, pomognete im da vide opipljive dokaze Hristove ljubavi i time ostavite vrata otvorena za naredne susrete (Matej 9:35-38).

Pogled unazad (20-30 min)
NAPOMENA: Rasporedite ljude u grupe od 4-6 na ovom sastanku. Podelite im materijal za učesnike.

Molitva i brižnost

 * Odredite vođe malih grupa koji će olakšati komunikaciju među članovima.


 * Neka svaka grupa prodiskutuje o tome na čemu su članovi zahvalni ove nedelje.


 * Neka svaka osoba podeli sa drugima kako je i jednu do dve molitvene potrebe. Posle toga neka se mole jedni za druge.

NAPOMENA: Ako je nekome potrebna dodatna pomoć, odredite vreme za to posle sastanka.

Slavite vernost

 * Podstičite obavezu ljubavi svakog člana da bude pokoran Isusu.


 * Neka članovi svake grupe podele svoja iskustva sa ispunjavanjem postavljenih ciljeva i "ja ću do tada" izjavama.


 * Kada grupe završe sa deljenjem iskustava, pitajte da li neko želi da podeli svoje iskustvo pred svima.

Deljenje vizije
Podelite viziju o njihovom identitetu u Hristu ili o tome šta sve Bog može da učini kroz njih ako iskorače u veri.

'Kako se Bog oseća zbog izgubljenih? Prva Timoteju 2:1-4 kaže da Bog želi da svi ljudi budu spaseni i da dođu do poznanja istine. Isus je pozvao svoje učenike da ga slede, a on će ih učiniti ribarima ljudi. U poslednje dve nedelje počeli ste da pomažete ljudima da saznaju istinu o Isusu. Počeli ste da pecate ljude.'
 * Na primer:

'Podelili ste „Čudesno pitanje“ i molili ste se sa ljudima. Razgovarate sa svojom oikos mrežom o Isusu. Još jedan način da se povežete sa drugima je kroz brižnost. Oni će početi da osećaju tu brigu kada ih budete tretirali kao posebne ljude, uvažavajući činjenicu da se razlikuju od drugih, da imaju drugačije potrebe i životnu priču. Da bismo vam pomogli u tome, predstavićemo vam BLESS strategiju (Strategija blagoslov).'

Aktivnost #1: Matej 9:35-38

 * Izaberite vođe malih grupa koji će voditi diskusiju u grupi.


 * Pročitajte Matej 9:35-38


 * Neka se u malim grupama prodiskutuju odgovori na pitanja:


 * Šta ti se najviše svidelo? Zašto?


 * Izvedite zaključak stavljajući naglasak na Isusovo srce. Možete da pitate:


 * Šta smo naučili o Isusovom srcu?

Aktivnost #2: Diskusija o BLESS strategiji

 * Objasnite BLESS strategiju koja je odštampana u priručniku za učesnike.


 * -	Potaknite učesnike da razgovaraju i podele praktične načine kako da izvrše svaku od tačaka.


 * Postarajte se da hvataju beleške koje će im poslužiti kasnije.


 * Recite da će biti više reči o deljenju evanđelja na šestom sastanku.

Prelaz

'Danas želimo da razmislimo o tome kako da pokažemo brigu za ljude oko nas. BLESS strategija će nam pomoći u tome. '

'Poslednja tačka strategije se odnosi na deljenje tvoje priče. Dobar primer za to nalazimo u Delima apostolskim gde Pavle deli svoju priču (npr. Dela 22). Danas će svako od nas pripremiti svoju kratku priču koju može podeliti sa drugima za jedan minut. Ona mora da bude jasna, a svako treba da se u svojoj priči oseća lagodno i da je učestalo deli kroz BLESS strategiju.'

Priprema za misiju
Sad ćemo da uvežbamo pričanje i pisanje tvoje priče o tome kako si susreo Isusa.


 * Vežba i povratne informacije


 * Neka se učesnici podele u parove i ispričaju svoje priče jedni drugima. (Postoji uputstvo na poleđini materijala za učesnike)


 * Neka oni koji slušaju zapisuju glavne tačke i daju povratnu informaciju o onome što su čuli.


 * Posle 5 minuta neka partneri zamene uloge.


 * Pisanje jednostavne priče


 * Dajte učesnicima 10 minuta da napišu jednu reč koja opisuje njihove živote u svakom od tri dela (postoji uputstvo na poleđini materijala za učesnike).


 * Pređite sa razgovora na tvoju priču.


 * Kakav je bio tvoj život pre nego što si upoznao Hrista?


 * Kako si primio Hrista?


 * Kakav je tvoj život otkad si primio Hrista?


 * Neka sada napišu 2-3 rečenice kojima će detaljnije opisati svaki deo.


 * Vežba i povratna informacija


 * Neka učesnici nađu novog partnera i ponove svoju priču. Upotrebite štopericu da bi svako iskoristio samo 2 minuta za pričanje.


 * Postarajte se da daju povratnu informaciju jedni drugima.


 * Neka učesnici opet nađu partnera i ponove ceo proces treći put. Koristite štopericu kako bi svako podelio priču za samo 2 minuta.


 * Postarajte se da daju povratnu informaciju jedni drugima.

Odlazak u misiju

 * Primeni BLESS strategiju na tri osobe koje si izabrao iz svoje oikos mreže.


 * Iz Aktivnosti #2 odaberi iz svoje lične mreže kontakata tri osobe i odredi tri specifična načina kako ćeš da slušaš, jedeš i služiš ove nedelje.


 * Napiši "ja ću do tada" izjave i podeli ih sa svojom grupom.


 * Odredi vreme za sastanak sa svojim „jedni drugima“ partnerom

Molitva za misiju
Neka svako posveti svoje ciljeve Gospodu. Molite Gospoda da nam pomogne da budemo verni i da nas koristi za osnivanje pokreta umnožavajućih učenika.

Za daljnje proučavanje

 * Pročitajte Prenosni koncept #8: Kako možeš da voliš po veri


 * Pročitajte Saveti za pisanje i deljenje tvoje lične priče